Patvirtinta

Merkinės krašto muziejaus direktoriaus

Žygimanto Buržinsko

2023 m. birželio 27 d. įsakymu Nr. IV-10

**MERKINĖS KRAŠTO MUZIEJAUS MUZIEJININKO-PROJEKTŲ VADOVO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Merkinės krašto muziejaus muziejininko-projektų vadovo pareigybė priskiriama specialistų grupei.

2. Pareigybės lygis – A2 lygis.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. Muziejininku-projektų vadovų (toliau muziejininkas) gali dirbti tik asmuo turintis humanitarinių arba socialinių mokslų išsilavinimą. Būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

3.2. Muziejininkas(ė) privalo išmanyti Muziejų ir kitus Lietuvos Respublikos įstatymus bei teisės aktus, susijusius su jo atliekamu darbu, būti susipažinęs su Merkinės krašto muziejaus nuostatais, vidaus darbo tvarkos taisyklėmis, darbo sutartimi, šiuo pareigybės aprašu. vadovautis Lietuvos Respublikos įstatymais ir kitais teisės aktais, susijusiais su jo atliekamu darbu, darbo sutartimi ir pareigine instrukcija.

3.3. Muziejininkas(ė) privalo išmanyti dokumentų valdymo ir lietuvių kalbos kultūros reikalavimus, turėti organizacinių gabumų, mokėti savarankiškai planuoti ir organizuoti savo darbą, pristatyti savo veiklą, būti atviras naujovėms ir pokyčiams, sąžiningas ir tolerantiškas, turi mokėti aiškiai pateikti informaciją žodžiu ir raštu bei gebėti vykdyti šiame pareigybės aprašyme nustatytas funkcijas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. Muziejininkas(ė) yra atsakingas už muziejaus projektinę veiklą, projektų iniciajavimą, įgyvendinimą, rezultatų sklaidą, ataskaitų teikimą.

4.2. Muziejininkas atsakingas už muziejaus internetinės svetainės palaikymą, turinio kūrimą, taip pat informacijos apie muziejaus veiklą sklaidą socialiniuose tinkluose, žiniasklaidos priemonėse.

4.3. Muziejininkas siekdamas auksčiau išvardintų tikslų bendradarbiauja su kitais muziejaus muziejininkais, kartu su rinkinių saugotoju-edukatoriumi planuoja veiklas.

4.4. Muziejininkas atsakingas už muziejaus lankytojų priėmimą Merkinės muziejuje adresu S. Dariaus ir S. Girėno a. 1, kartu su edukatoriumi veda ekskursijas muziejaus lankytojams.

4.5. Muziejininkas ruošia straipsnius spaudai, aktyviai prisideda prie muziejaus leidinių rengimo ir leidybos.

4.6. Aktyviai dalyvauja muziejaus direktoriaus sudarytų darbo grupių veikloje.

4.7. Pagal kompetenciją prisideda ruošiant muziejaus metinius planus ir ataskaitas bei pateikia prašomą informaciją Merkinės krašto muziejaus direktoriui;

4.8. Dalyvauja muziejaus organizuojamose ekspedicijose, talkose.

4.9. Kartu su kitais darbuotojais rūpinasi istorinės ekspozicijos kūrimu, atnaujinimu, papildymu.

4.10. Dalyvauja mokymuose, seminaruose, kelia kvalifikaciją.

4.11. Rūpintis muziejaus ir savo, kaip muziejaus atstovo, įvaizdžiu.

4.12. darbuotojas yra tiesiogiai pavaldus muziejaus direktoriui.

4.13. Muziejininkas tiesiogiai vadovauja rinkiniųsaugotojui-edukatoriui, kai pareigų neina ar laikinai negali eiti Vyr. rinkinių kuratorius.

4.14. Muziejininkas privalo sugebėti savarankiškai planuoti ir vykdyti mokslinę veiklą, susijusią su Merkinės krašto istorijos, kultūrinio ir gamtinio paveldo pažinimu, laiku ir tinkamai atlikti pavestą darbą, vykdyti teisėtus tiesioginio viršininko nurodymus, vengti bet kokio neigiamo poveikio Merkinės krašto muziejaus reputacijai ir jo suteikiamoms paslaugoms;

--------------------------------------------------------------